PARLAMENTUL ROMÂNIEI

Camera Deputaţilor


[image: image1.png]ROMANIA



 
	Comisia juridică, de disciplină 

şi imunităţi

Bucureşti, 12.11.2010
Nr. 31/1004

	PL x 642/2010
	Comisia pentru apărare, ordine publică

 şi siguranţă naţională

Bucureşti,12.11.2010

Nr. 32/323




 RAPORT  COMUN 
asupra Proiectului de Lege pentru modificarea şi completarea
Legii nr. 122/2006 privind azilul în România
  
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru apărare, ordine publică şi siguranţă naţională au fost sesizate spre dezbatere şi avizare în fond, în procedură de urgenţă, cu proiectul de Lege pentru modificarea şi completarea Legii nr. 122/2006 privind azilul în România, transmis cu adresa nr. PL x 642 din  9 noiembrie 2010,  înregistrat cu nr. 31/1004/12.11.2010, respectiv, cu nr. 32/323/12.11.2010.
La întocmirea raportului, Comisiile au avut în vedere avizul favorabil al Consiliului Legislativ, transmis cu                                         nr. 1029/11.08.2010.
Proiectul de Lege are ca obiect de reglementare modificarea şi completarea Legii nr. 122/2006 privind azilul în România, cu modificările şi completările ulterioare, în vederea introducerii unor noi prevederi specifice, referitoare la modalităţile de eliberare şi prelungire a documentelor de identitate pentru solicitanţii de azil. 

Comisia pentru drepturile omului, culte şi problemele minorităţilor naţionale, în şedinţa din 17 noiembrie 2010, a avizat favorabil proiectul de lege, cu unanimitate de voturi, conform avizului nr. 25/723 din 17.11.2010.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat, în şedinţa din 23 noiembrie 2010, proiectul de lege, expunerea de motive, avizul favorabil al Consiliului Legislativ şi avizul Comisiei pentru drepturile omului, culte şi problemele minorităţilor naţionale.

În conformitate cu aceleaşi prevederi din Regulamentul Camerei Deputaţilor, republicat, cu modificările ulterioare, membrii Comisiei pentru apărare, ordine publică şi siguranţă naţională au examinat în şedinţa din 30 noiembrie 2010 proiectul de lege, expunerea de motive, avizul favorabil al Consiliului Legislativ, avizul Comisiei pentru drepturile omului, culte şi problemele minorităţilor naţionale, precum şi raportul preliminar al Comisiei juridice, de disciplină şi imunităţi.

La dezbateri au participat, în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, doamna Irina Alexe – şef Departament Relaţia cu Parlamentul din Ministerul Administraţiei şi Internelor şi domnul Cătălin Necula – director al Direcţiei Azil şi Integrare din cadrul Oficiului Român pentru Imigrări.

La lucrările Comisiei juridice, de disciplină şi imunităţi au fost prezenţi 22 de deputaţi, din totalul de 28 de membri ai comisiei, iar la lucrările Comisiei pentru apărare, ordine publică şi siguranţă naţională au fost prezenţi 20 de deputaţi, din totalul de 24 de membri ai comisiei. 

Raportul comisiilor a fost adoptat în unanimitate, în şedinţele care au avut loc la data de 23 noiembrie 2010, la Comisia juridică, de disciplină şi imunităţi, respectiv, 30 noiembrie 2010, la Comisia pentru apărare, ordine publică şi siguranţă naţională. 

Proiectul de lege a fost respins de Senat, în calitate de primă Cameră sesizată, în şedinţa din 26 octombrie 2010.
Proiectul de lege, potrivit art. 75 alin. (1) şi (3) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat, este de competenţa decizională a Camerei Deputaţilor.
În urma dezbaterilor, membrii Comisiilor au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru modificarea şi completarea Legii nr. 122/2006 privind azilul în România, cu amendamentele admise din Anexă.
Proiectul de Lege pentru modificarea şi completarea Legii nr. 122/2006 privind azilul în România face parte din categoria legilor ordinare, potrivit prevederilor art. 73 din Constituţia României, republicată.

ANEXĂ
AMENDAMENTE ADMISE

asupra proiectului de lege pentru modificarea şi completarea Legii nr.122/2006

 privind azilul în România

	Nr. crt.


	Text act normativ de bază  Legea nr.122/2006
	Text proiect de lege de modificare şi completare a Legii nr.122/2006
	Text propus de Comisie (autorul amendamentului)
	Motivarea amendamentelor propuse

	1.
	
	Lege pentru modificarea şi completarea Legii nr. 122/2006 privind azilul în România
	Nemodificat
	

	2.
	
	ART. I. – Legea nr.122/2006 privind azilul în România, publicată în Monitorul Oficial al României, Partea I, nr.428 din 18 mai 2006, cu modificările şi completările ulterioare, se modifică şi se completează după cum urmează:
	Nemodificat
	

	3.
	Articolul 17

Alineatul (1)

h) dreptul de a i se elibera un document temporar de identitate, a cărui valabilitate va fi prelungită periodic de Oficiul Naţional pentru Refugiaţi. În lipsa unor documente care să certifice identitatea solicitantului, în documentul temporar de identitate va fi menţionată identitatea declarată. Un astfel de document nu se va elibera: …
	1. La articolul 17 alineatul (1), partea introductivă a literei h) se modifică şi va avea următorul cuprins:

“h) dreptul de a i se elibera un document temporar de identitate, a cărui valabilitate va fi prelungită periodic de Oficiul Român pentru Imigrări. Solicitantul care nu dispune de mijloacele materiale necesare pentru plata taxei aferente eliberării sau prelungirii documentului temporar de identitate este scutit de plata acestei taxe. În lipsa unor documente care să certifice identitatea solicitantului, în documentul temporar de identitate va fi menţionată identitatea declarată. Un astfel de document nu se va elibera:…”.
	Nemodificat
	

	4.
	Articolul 17

Alineatul (1)

o) dreptul de a primi acces la piaţa forţei de muncă în condiţiile prevăzute de lege pentru cetăţenii români, după expirarea unei perioade de un an de la data depunerii cererii de azil, dacă solicitantul de azil se mai află în procedura de determinare a unei forme de protecţie, caz în care solicitantului de azil i se atribuie un cod numeric personal, care se înscrie în documentul de identitate;

	2. La articolul 17, alineatul (1) litera o) se modifică şi va avea următorul cuprins:

„o) dreptul de a primi acces la piaţa forţei de muncă în condiţiile prevăzute de lege pentru cetăţenii români, după expirarea unei perioade de un an de la data depunerii cererii de azil, dacă solicitantul de azil se mai află în procedura de determinare a unei forme de protecţie;"
	Nemodificat
	

	5.
	
	3. La articolul 17, după alineatul (1) se introduce un nou alineat, (11), cu următorul cuprins:
alin.

„(l1) Pentru a beneficia de drepturile prevăzute la alin. (1) lit. m), n), o) şi p), Oficiul Român pentru Imigrări poate atribui solicitantului de azil, la cerere, un cod numeric personal care se înscrie în documentul temporar de identitate."


	Nemodificat
	

	6.
	Articolul 20

Drepturile beneficiarilor unei forme de protecţie

(1) Recunoaşterea statutului de refugiat sau acordarea protecţiei subsidiare conferă beneficiarului următoarele drepturi:

a)
să   rămână   pe   teritoriul României şi să obţină documentele
corespunzătoare pentru dovedirea identităţii şi pentru trecerea frontierei
de stat. Beneficiarului unei forme de protecţie i se atribuie un cod
numeric personal, care se înscrie în
documentul de identitate şi în documentul de călătorie pentru trecerea frontierei de stat;


	4. La articolul 20, alineatul (1) litera a) se modifică şi va avea următorul cuprins:

„a) să rămână pe teritoriul României şi să obţină permis de şedere şi document de călătorie pentru trecerea frontierei de stat. Beneficiarului unei forme de protecţie i se atribuie un cod numeric personal, care se înscrie în permisul de şedere şi în documentul de călătorie pentru trecerea frontierei de stat;"
	Nemodificat
	

	7.
	Articolul 20

(6)
Documentele de identitate prevăzute la alin. (1) lit. a) se
eliberează pentru o perioadă de 3 ani, cu posibilitatea prelun-girii în cazul persoa-nelor cărora li s-a recunoscut statutul de refugiat, respectiv pentru o perioadă de un an, cu posibili-tatea prelungirii pen-tru persoanele cărora li s-a acordat protecţie subsidiară. Documentele de călă-torie prevăzute la alin. (1) lit.
a) se eliberează beneficiarilor statu-tului de refugiat sau ai protecţiei sub-sidiare pentru o perioadă de un an, cu posibilitatea prelun-girii. În cazul beneficiarilor unei forme de protecţie cărora li se aplică prevederile art. 6 alin. (3), legitimaţia de şedere temporară nu va fi eliberată sau valabilitatea acesteia va înceta ori, după caz, nu va fi prelungită.


	5. La articolul 20, alineatul (6) se modifică şi va avea următorul cuprins:

“(6) Permisele de şedere prevăzute la alin. (1) lit. a) se eliberează pentru o perioadă de 3 ani în cazul persoanelor cărora li s-a recunoscut statutul de refugiat, respectiv pentru o perioadă de 1 an, persoanelor cărora li s-a acordat protecţie subsidiară. După expirare, se va elibera un nou permis de şedere cu aceeaşi valabilitate.”
	1. Alineatul (6) al articolului 20 se modifică şi va avea următorul cuprins:

Autor: Comisiile
Nemodificat
	Pentru respectarea normelor de tehnică legislativă

	8.
	
	6. La articolul 20, după alineatul (6) se introduc trei noi alineate, alin. (7) - (9), cu următorul cuprins :

„(7) în cazul beneficiarilor unei forme de protecţie cărora li se aplică prevederile art.6 alin.(3), permisul de şedere nu va fi eliberat sau valabilitatea acestuia va înceta.

(8) Documentele de călătorie prevăzute la alin.(l) lit. a) se eliberează, la cerere, beneficiarilor statutului de refugiat sau ai protecţiei subsidiare pentru o perioadă de 2 ani, fără posibilitatea prelungirii valabilităţii. După expirare, se va elibera un nou document de călătorie cu aceeaşi valabilitate.

(9) Beneficiarilor statutului de refugiat şi ai protecţiei subsidiare aflaţi în străinătate, care nu mai posedă documente de călătorie valabile, li se vor elibera de către misiunile diplomatice sau oficiile consulare ale României, cu avizul Oficiului Român pentru Imigrări, titluri de călătorie numai pentru revenirea în ţară. Valabilitatea titlului de călătorie este de cel mult 30 de zile şi încetează de drept la data intrării titularului pe teritoriul României."


	Nemodificat
2. ,, (9) Beneficiarilor statutului de refugiat şi ai protecţiei subsidiare aflaţi în străinătate, care nu mai posedă docu-mente de călătorie valabile, li se vor elibera de către misiunile diplomatice sau oficiile consulare ale României, cu avizul Oficiului Român pentru Imigrări, titluri de călătorie numai pentru revenirea în ţară. Valabilitatea titlului de călătorie este de cel mult 30 de zile şi încetează de drept la data intrării titularului pe teritoriul României. Forma şi conţinutul titlului de călătorie se stabilesc prin hotărâre a 
Guvernului României."

Autor: Comisiile
	

	9.
	
	7. La articolul 21, după alineatul (2) se introduc două noi alineate, alin. (3) şi (4), cu următorul cuprins:

„(3) Beneficiarul unei forme de protecţie, posesor al unui permis de şedere sau, după caz, al unui document de călătorie este obligat:

a) să depună personal, cu cel puţin 30 de zile înainte de expirarea valabilităţii permisului de şedere sau a documentului de călătorie, toate actele necesare în vederea eliberării de noi documente;

b) să declare furtul documentului de călătorie, în termen de 48 de ore, la cea mai apropiată unitate de poliţie din ţară sau, după caz, de pe teritoriul statului în care s-a produs evenimentul, solicitând eliberarea unei adeverinţe care să ateste declararea evenimentului respectiv;

c) să declare pierderea documentului de călătorie, în termen de 48 de ore de la constatarea evenimentului, la cea mai apropiată unitate de poliţie sau la autoritatea care 1-a eliberat, iar în străinătate, la misiunile diplomatice sau oficiile consulare ale României;

d) să declare distrugerea sau deteriorarea documentului de călătorie la autoritatea competentă, cu ocazia solicitării eliberării unui nou document;

e) să declare furtul, pierderea, deteriorarea sau distrugerea permisului de şedere, în termen de cel mult 5 zile de la constatarea vreuneia dintre aceste situaţii, la formaţiunea teritorială a Oficiului Român pentru Imigrări, caz în care i se va elibera un nou permis de şedere cu aceeaşi valabilitate;

(4) în cazul minorilor, obligaţiile prevăzute la alin. (3) revin părinţilor sau reprezentantului legal, cu excepţia celor cu vârsta cuprinsă între 14-18 ani care pot depune personal actele pentru eliberarea permisului de şedere sau, după caz, a documentului de călătorie, cu acordul părinţilor ori al reprezentantului legal."


	Nemodificat
	

	10.
	Articolul 71

(3)
În cazul în care funcţionarul prevăzut la art. 48 alin. (2) apreciază
că a fost făcută dovada legăturii de rudenie de către beneficiarul formei
de protecţie sau, după caz, a
încheierii căsătoriei anterior intrării pe teritoriul României, va solicita
Ministerului    Afacerilor   Externe acordarea vizei si eliberarea titlului de călătorie pentru membrii de familie prevăzuţi la alin. (1).
	8. La articolul 71, alineatul (3) se modifică şi va avea următorul cuprins:

„(3) în cazul în care funcţionarul prevăzut la art. 48 alin. (2) apreciază că a fost făcută dovada legăturii de rudenie de către beneficiarul formei de protecţie sau, după caz, a încheierii căsătoriei anterior intrării pe teritoriul României, va solicita misiunilor diplomatice sau oficiilor consulare ale României acordarea vizei de scurtă şedere pentru membrii de familie prevăzuţi la alin. (1), care deţin documente de călătorie valabile."

	3. Alineatul (3) al articolului 71 se modifică şi va avea următorul cuprins:

Autor: Comisiile
	Pentru respectarea normelor de tehnică legislativă.

	11.
	
	9. La articolul 71, după alineatul (3) se introduce un nou alineat, alin. (31), cu următorul cuprins:

„(31) Pentru membrii de familie prevăzuţi la alin.(l) care nu deţin documente de călătorie valabile, sunt în imposibilitatea de a le obţine şi se află în afara ţării de origine, la solicitarea funcţionarului prevăzut Ia art.48 alin. (2), misiunile diplomatice sau oficiile consulare ale României eliberează titluri de călătorie şi acordă viză de scurtă şedere în vederea intrării în ţară. Valabilitatea titlului de călătorie este de cel mult 30 de zile şi încetează de drept la data intrării titularului pe teritoriul României."


	4. „(31) Pentru membrii de familie prevăzuţi la alin. (l) care nu deţin documente de călă-torie valabile, sunt în imposibilitatea de a le obţine şi se află în afara ţării de origine, la solicitarea funcţio-narului prevăzut la art. 48 alin. (2), misiunile diplomatice sau oficiile consulare ale României eliberează titluri de călătorie, din cele prevăzute la           art. 20 alin. (9) şi acordă viză de scurtă şedere în vederea intrării în ţară. Valabilitatea titlului de călătorie este de cel mult 30 de zile şi încetează de drept la data intrării titularului pe teritoriul României."

Autor: Comisiile
	

	12.
	
	ART II. - Legea nr. 122/2006 privind azilul în România, publicată în Monitorul Oficial al României, Partea I, nr. 428 din 18 mai 2006, cu modificările şi completările ulterioare, precum şi cu cele aduse de prezenta lege, se va republica, dându-se textelor o nouă numerotare.


	Nemodificat

